شه‌فه‌ق نيوز/ زياتر له‌ 1200 كه‌س له‌ پياوه‌يل ئاگركوشنه‌وه‌ وه‌ پشتگيرى ته‌ياره‌يل ئاوڕشن ده‌سكردنه‌سه‌ كوشاننه‌وه‌ى ئاگريگ ك وه‌ربويه‌ له‌ دارستانه‌يل باكوور ولايه‌ت كاليفۆرنياى ئه‌مريكى.
له‌ى باوه‌ته‌و، سكوت مكلين له‌ ئداره‌ى دارستانه‌يل و پاسه‌وانى له‌ ئاگره‌يل وت: كه‌فتنه‌وه‌ى ئه‌و ئاگره‌يله‌ له‌ ولايه‌ت كاليفۆرنيا بوو و گڕ فريه‌يگ له‌و ئاگره‌يله‌ بويه‌سه‌ هووكار به‌رپابوين ئاگره‌يل تر و كوشناننه‌وه‌يان فريه‌ سه‌خته‌.
مكلين باس له‌وه‌يش كرد ك نزيكه‌ى 116 باڵه‌خانه‌يش ئاگر گرتنه‌و ئيمه‌يش ئه‌ركمان ئه‌وه‌سه‌ مه‌ردم و ماڵ و موڵكيان قورتار بكه‌يم، ك تائيسه‌ زه‌ره‌ده‌يلى وه‌ ته‌مامى ئاشكرا نيه‌.
